35. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 85600 της 23/28 Σεπτ. 1964 (ΦΕΚ Β' 408) Περί ανασυνθέσεως των Α, Β, Γ και Δ τμημάτων της Δευτεροβαθμίου Ασφαλιστικής Επιτροπής του Ι.Κ.Α. Έχοντες υπ' όψιν: Τας διατάξεις του άρθρ. 8 του Νόμ. 4346/64 (ΦΕΚ 113/10-7-64) «περί οργανώσεως υπηρεσιών προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί Οργανισμών Κοινωνικής Πολιτικής διατάξεων», αποφασίζομεν: Η Δευτεροβάθμιος Ασφαλιστική Επιτροπή του ΙΚΑ του άρθρ. 7 του Ν.Δ. 3710/57, διαιρείται εις τέσσαρα τμήματα (Α, Β, Γ και Δ) έκαστον των οποίων ανασυντιθέμενον ορίζεται πενταμελές και αποτελείται: α)Εξ ενός ανωτάτου δικαστικού, οριζομένου κατά την διαδικασίαν του Ν.Δ. 4352/64. β)Εξ ενός ανωτέρου Υπαλλήλου του Υπουργείου Εργασίας. γ)Εξ ενός ανωτάτου υπαλλήλου του Ι.Κ.Α. δ)Εξ ενός μέλους εκ της τάξεως των εργοδοτών. ε)Εξ ενός μέλους εκ της τάξεως των ησφαλισμένων. Εκάστου τμήματος της Επιτροπής προεδρεύει ο μετέχων τούτου ανώτατος δικαστικός. Ο Πρόεδρος και τα μέλη εκάστου τμήματος διορίζονται μετά των αναπληρωτών των υπό του Υπουργού Εργασίας επί διετεί θητεία. Τα υπό στοιχ. δ' και ε' μέλη μετά των αναπληρωτών, υποδεικνύονται κατά τα οριζόμενα υπό του άρθρ. 8 του Νόμ. 4346/64. Γραμματείς των ως άνω τμημάτων μετά των αναπληρωτών αυτών διορίζονται δι' αποφάσεως του Υπουργού Εργασίας, υπάλληλοι του Ι.Κ.Α.  Κατά τα λοιπά ισχύουν και εφαρμόζονται αι διατάξεις της νομοθεσίας του Ι.Κ.Α. Η παρούσα δημοσιευθήτω δια της Εφημερίδος της Κυβερνήσεως. 